Емил Павлов
Ив

chitanka.info

Изящна рокля искам, Ив,

за теб да изплета,

с копринените букви, със които

край Исла Негра своята любима

Неруда е загръщал,

във съучастие със южната луна

и океана.

Ала поезията не ме научи

като него да скроявам, затова

единствено със своите цветя прозрачни

ще те наметна в малката ни стая.

Но и на тебе,

толкова красива, Ив,

не би подхождало ти никак

дреха чужда да обличаш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.